|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A** **Pénzügyi és Kerületfejlesztési Bizottság2024. április 23-ai rendes**

**ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ, mint ajánlatkérőnek az „Informatikai rendszerek üzemeltetése”, valamint az „Informatikai hardver és szoftver eszközök beszerzése”tárgyú közbeszerzési eljárásait megindító dokumentumok jóváhagyására |

**Készítette:**

Farkas Tünde

igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata fenntartásában működő Bischitz Johanna Integrált Humán Szolgáltató Központ (továbbiakban: Humán Szolgáltató) ***„Informatikai rendszerek üzemeltetése”****,* valamint „***Informatikai hardver és szoftver eszközök beszerzése”*** tárgyú közbeszerzési eljárásait előkészítette, amelyek lebonyolításához jelen előterjesztéssel a tisztelt bizottsági tagok hozzájárulását kéri a Humán Szolgáltató igazgatója.

A tárgyi közbeszerzés szerepel a Humán Szolgáltató 2024. évi közbeszerzési tervében.

Budapest Főváros VII. Kerület Erzsébetváros Önkormányzatának és Polgármesteri Hivatalának VI/17/2023. (XII. 11.) számú Közbeszerzési Szabályzata I. fejezet 1.5 pontja szerint: *Az Önkormányzat saját közbeszerzési szabályzattal rendelkező önállóan gazdálkodó költségvetési szerve közbeszerzési eljárást a Bizottságnak bemutatott szabályzat alapján, felelős akkreditált közbeszerzési szaktanácsadó bonyolításában maga végzi azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthat.*

A beszerzés szükségességének indokolása az informatikai rendszerek üzemeltetése tekintetében:

A Humán Szolgáltató informatikai rendszereinek folyamatos és üzemszerű működtetése érdekében elengedhetetlen a megfelelő IT kompetenciával rendelkező humán erőforrás szolgáltatás formájában megvalósuló rendelkezésre állása.

Az informatikai ökoszisztéma összehangolt és tervszerű fejlesztése *solution architect* szemléletmódot követel meg, amelynek segítségével a nagyobb, komplexebb integrációt igénylő IT megoldások tervezését jobban, hatékonyabban és sikeresebben lehet megoldani.

A jelenlegi informatikai rendszerek megfelelő dokumentáltsága és azok naprakészen tartása szintén a beszerzés tárgyát képezik a Humán Szolgáltató IT rendszereinek biztonságosabbá és átláthatóbbá tétele érdekében.

A szerver-kliens környezet teljeskörű üzemeltetése és a jól megfogalmazott SLA-k olyan szintű reakcióidőt eredményeznek, amely zavartalan működést szavatolnak a Humán Szolgáltató számára. A mentési alrendszer szakértői szintű működtetésével a továbbiakban elkerülhetők az adatvesztések.

A szakrendszerek kapcsán a felhasználói támogatás szintén a gördülékenyebb munkavégzést erősíti.

A kommunikációs csatornák (weblap, levelezés) megbízható működtetése alapvető fontosságú a Humán Szolgáltató részére, ami az ehhez szükséges IT szakértelem megléte nélkül nem lehetséges.

A biztonságtechnikai eszközök (térfigyelő kamerák és kapcsolt rendszerei) folyamatos üzemeltetése és a jogszabályi előírásoknak (GDPR rendelet) való megfeleltetése szintén az intézmény alapvető érdeke.

A közbeszerzési eljárás lebonyolításával kapcsolatos felelős, akkreditált közbeszerzési szakértői (FAKSZ) feladatokat Dr. Nedwed Mária ügyvéd látja el a tervezettek szerint.

A bizottság hozzájárulása esetén az ajánlati felhívás nyílt eljárásban, nemzeti rezsim alatt kerül meghirdetésre – a Közbeszerzési Hatóság elektronikus felületén – a jogszabályi kereteknek megfelelően.

A beszerzés szükségességének indokolása az informatikai hardver és szoftver beszerzés vonatkozásában:

A Humán Szolgáltató informatikai eszközparkja jelenleg rendkívül idejét múlt, már nem felhasználóbarát, rendkívül lassú számítógépekkel rendelkezik. Pillanatnyilag új munkaállomás beállítása is nehézségekbe ütközik egy új kolléga érkezése esetében, mivel nincs már olyan eszköz raktáron, ami még felújítva is alkalmas lehet az adminisztratív feladatok ellátására.

A mai digitalizált világban a Humán Szolgáltató munkájának megkönnyítése érdekében a jelenlegieknél modernebb informatikai eszközök, notebookok lehetővé teszik munkatársainknak, hogy rugalmasabban dolgozhassanak és a jelenleginél jobb munkakörülményeket biztosítva munkaerőt megtartó hatással is bír a tervezett beszerzés.

A közbeszerzési eljárás lebonyolításával kapcsolatos felelős, akkreditált közbeszerzési szakértői (FAKSZ) feladatokat Dr. Nedwed Mária ügyvéd látja el a tervezettek szerint.

A bizottság hozzájárulása esetén az ajánlati felhívás nyílt eljárásban, nemzeti rezsim alatt kerül meghirdetésre – a Közbeszerzési Hatóság elektronikus felületén – a jogszabályi kereteknek megfelelően.

Körültekintően rögzített ajánlati feltételek, elvárások kerültek a Humán Szolgáltató által meghatározásra a hatékony és eredményes munkavégzés érdekében.

A felhívások keretei:

Az informatikai rendszerek üzemeltetése tekintetében – a műszaki dokumentációban részletezettek szerinti – becsült érték nettó 28.674.000.-Ft összegben került meghatározásra. A beszerzési eljárás lefolytatását követően a nyertes ajánlattevővel keretszerződés jön létre 18 hónapra a szolgáltatás biztosítása érdekében.

Az ajánlati felhívás az informatikai hardver és szoftver (áru)beszerzés esetében két résztermékkörre került megbontásra:

1. termékkör: Hardver

2. termékkör: Szoftver

Az árubeszerzés esetében az eljárás lefolytatását és a nyertes ajánlattevő(k)el való szerződéskötést követő 30 napon belül fog a termékek kiszállítása megtörténni. Az informatikai eszközök becsült értéke nettó 42.975.000.-Ft, amely alapos igényfelmérést követően készített terméklista alapján került meghatározásra.

A fedezet Budapest Főváros VII. Kerület Erzsébetváros Önkormányzata 2024. évi költségvetéséből biztosítható.

A közbeszerzési dokumentáció mindkét eljárás esetében az alábbiak szerint áll össze:

* árazatlan költségtábla, illetve terméktábla, mely egyben az elvárt műszaki paramétereket is tartalmazza,
* szerződéstervezet,
* ajánlati felhívás,
* ajánlati és műszaki dokumentáció.

***Kérem a Tisztelt Bizottságot az előterjesztés megtárgyalására és a határozati javaslatok elfogadására.***

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …/2024. (IV.23.) határozata a Bischitz Johanna Integrált Humán Szolgáltató Központ, mint ajánlatkérő részére az „Informatikai rendszerek üzemeltetése”** **tárgyú közbeszerzési eljárást megindító dokumentumok jóváhagyásáról**

1. Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:
2. 1. jóváhagyja a Bischitz Johanna Integrált Humán Szolgáltató Központ által előterjesztett, „Informatikai rendszerek üzemeltetése” tárgyú közbeszerzési eljárást megindító dokumentumokat a határozati javaslat 1-5. számú mellékletei szerint.
3. 2. felkéri a Bischitz Johanna Integrált Humán Szolgáltató Központot a közbeszerzési eljárás lefolytatására.
4. **Felelős:** Niedermüller Péter polgármester
5. **Határidő:** 2024. április 23.

**2.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …/2024. (IV.23.) határozata a Bischitz Johanna Integrált Humán Szolgáltató Központ, mint ajánlatkérő részére az „Informatikai hardver és szoftver eszközök beszerzése”** **közbeszerzési eljárást megindító dokumentumok jóváhagyásáról**

1. Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy
2. 1. jóváhagyja a Bischitz Johanna Integrált Humán Szolgáltató Központ által előterjesztett, „Informatikai hardver és szoftver eszközök beszerzése” tárgyú közbeszerzési eljárást megindító dokumentumokat a határozati javaslat 6-9. számú mellékletei szerint.
3. 2. felkéri a Bischitz Johanna Integrált Humán Szolgáltató Központot a közbeszerzési eljárás lefolytatására.
4. **Felelős:** Niedermüller Péter polgármester
5. **Határidő:** 2024. április 23.

Budapest, 2024. április 10.

**Gyuris Gabriella**

**irodavezető**

Előterjesztés mellékletei:

1. sz. melléklet: FAKSZ állásfoglalás informatikai rendszerek
2. sz. melléklet: FAKSZ állásfoglalás informatikai eszközbeszerzés
3. sz. melléklet: A Humán Szolgáltató éves közbeszerzési terve
4. sz. melléklet: EKR visszaigazolás
5. sz. melléklet: A Humán Szolgáltató Közbeszerzési Szabályzata
6. sz. melléklet: Farkas Tünde igazgató asszony levele

Határozati javaslat mellékletei:

1. sz. melléklet: Szerződéstervezet – informatikai rendszerek üzemeltetése
2. sz. melléklet: Árazatlan költségtábla – informatikai rendszerek üzemeltetése
3. sz. melléklet: Ajánlati felhívás – informatikai rendszerek üzemeltetése
4. sz. melléklet: Ajánlati dokumentáció – informatikai rendszerek üzemeltetése
5. sz. melléklet: Műszaki dokumentáció – informatikai rendszerek üzemeltetése
6. sz. melléklet: Műszaki dokumentáció 1. sz. melléklete
7. sz. melléklet: Szerződéstervezet – informatikai árubeszerzés
8. sz. melléklet: Árazatlan terméktábla – informatikai árubeszerzés
9. sz. melléklet: Ajánlati felhívás – informatikai árubeszerzés
10. sz. melléklet: Ajánlati dokumentáció – informatikai árubeszerzés