Iktatószám: BJ/

**VÁLLALKOZÁSI KERETSZERZŐDÉS**

Amely a közbeszerzésekről szóló 2015. évi CXLIII. törvény (a továbbiakban: Kbt.) alapján lefolytatott eljárás eredményeként létrejött

egyrészről

**Bischitz Johanna Integrált Humán Szolgáltató Központ**

Székhely: 1072 Budapest, Nyár u. 7. II. emelet

Adószám: 15507228-2-42

Képviselő: Farkas Tünde, igazgató

mint megrendelő (a továbbiakban: Megrendelő),

másrészről

Név: …………………………..

Székhely: ………………………

Cégjegyzékszám: …………………..

Adószám: ………………………….

Bankszámlát vezető pénzintézet: …………..

Bankszámlaszám: ………………………..….

Képviseli: …………………………….………

mint vállalkozó (a továbbiakban: Vállalkozó) között az alábbiak szerint.

**ELŐZMÉNY**

Megrendelő *„Informatikai rendszerek üzemeltetése”* tárgyában a Kbt. 112. § (1) bekezdés b) pont szerinti nemzeti nyílt közbeszerzési eljárást indított. Jelen szerződés elválaszthatatlan mellékletét képezi a közbeszerzési eljárás során keletkezett valamennyi irat, azok külön csatolása nélkül is.

Megrendelő a közbeszerzési eljárásban a Vállalkozót hirdette ki nyertesnek, amelynek alapján a Felek az alábbi keretszerződést (továbbiakban: keretszerződés) kötik egymással.

1. **Előzmények és a szerződés finanszírozása**
   1. Vállalkozó kijelenti, hogy a jelen szerződés megkötéséhez és teljesítéséhez szükséges valamennyi feltétellel, jogosítvánnyal, hatósági engedéllyel (a tevékenységi kör gyakorlásához szükséges engedéllyel) rendelkezik. A Vállalkozó e kijelentésének megalapozottságáért feltétel nélküli jogszavatosságot vállal.
   2. Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) alapján közbeszerzési eljárás folytatott le ***„Informatikai rendszerek üzemeltetése****”* **tárgyában** (a továbbiakban: Közbeszerzési Eljárás).
   3. Megrendelő a Közbeszerzési Eljárásban az eljárás eredményéről szóló összegzést ………………………. napján küldte meg, amely értelmében az értékelési szempontok alapján a nyertes ajánlattevő Vállalkozó lett. Ennek megfelelően a Felek a Kbt. 131. § (1) bekezdése értelmében a törvényes határidőn belül szerződést kötnek az alábbi feltételek szerint.
2. **A szerződés tárgya és hatálya, a teljesítés helye**
   1. A keretszerződés tárgy: Általános rendszergazdai és webmesteri feladatok ellátása, térfigyelő kamerák üzemeltetése
   2. A szerződés tárgyát és terjedelmét a közbeszerzési dokumentumok és Vállalkozó nyertes ajánlata alkotják, melyek alapján Felek szerződést kötnek egymással.
   3. A Megrendelő megrendeli, Vállalkozó pedig elvállalja a Megrendelő székhelyén és valamennyi telephelyén a munkaállomások és informatikai eszközök, hálózatok felügyelete és rendelkezésre állásának biztosítása, alapszoftver incidenskezelése, térfigyelőkamerák üzemeltetését a jelen szerződésben, továbbá a műszaki dokumentumokban foglaltak alapján.
   4. Személyi feltétel:

Minden munkanapon Megrendelő hivatali munkaidejében minimum 1 fő informatikai képzettséggel rendelkező szakember rendelkezésre állása, további 1 fő informatikai képzettséggel rendelkező szakember biztosítása heti 2 munkanapon munkaidőben

Rendelkezésre állási időszak: munkanapokon H-CS 7:30-16:00, P 7:30-13:30

Hibajelzés esetén 2 órán belül megkezdik a probléma elhárítását, rendkívüli esetben pedig azonnali a rendelkezésre állás minden esetben.

* 1. Munkaállomások:

Munkaállomások hardvereinek, karbantartása, hibafeltárása, bővítése és cseréje megrendelői készlet felhasználásával

Munkaállomások alap és specifikus szoftvereinek telepítése, konfigurálása, frissítése Munkaállomások biztonsági beállításainak és vírusirtó szoftvereinek rendszeres ellenőrzése, frissítése, Informatikai rendszerek és eszközök beüzemelése, fejlesztése

* 1. Hálózatok:

Vezetéknélküli hálózatok karbantartása

Hálózati forgalom monitorozása, hibák keresése-detektálása

Hálózati építési munkálatok kivitelezésének támogatása.

Hálózati aktív és passzív elemek, valamint az internet szolgáltatás infrastruktúrájának folyamatos felügyelete, diagnosztikája, karbantartása és adminisztrációja. Hálózati hibák esetén magas rendelkezésre állás.

Központi szerveren tárolt adatok távoli elérésének biztosítása — VPN kapcsolat segítségével internet és belső hálózati forgalom monitorozása szűrése, belső szabályzatok alapján

* 1. Szerverek:

Fizikai szerverek és az azokhoz tartozó alkalmazások telepítése, menedzselése és karbantartása

WEB szerver üzemeltetés, karbantartása, felügyelete és rendelkezésre állás biztosítása Központi meghajtókon tárolt adatok archiválása, biztonsági mentése, szükség esetén mentett állományok visszaállítása, folyamatok naplózása, nyilvántartása

Biztonsági server-backup készítése és szükség esetén visszaállítása. Adatbázisok mentése, szükség esetén visszaállítása

Felhasználói fiókok beállítása, kezelése, jogosultságok kiosztása, hálózati megosztások beállítása

A fizikai szerver infrastłuktúra teljes körű rendszerfelügyelete, diagnosztikája és adminisztrációja.

* 1. Webmesteri feladatok:

Az intézmény weboldalainak (www.bjhuman.hu, varazsfejleszto.hu) és intranet felületeinek (intranet.bjhuman.hu; varazsfejleszto.hu) üzemeltetése, karbantartása. Javaslattétel a weboldalak fejlesztésére. Jogosultságkezelés. Weboldal biztonsági mentése. Szükséges modulok telepítése és frissítése.

A weboldalak állandó elérhetőségének biztosítása.

Weboldalt kiszolgáló infrastruktúra biztosítása (webserver)

Webes tartalmak publikálásának támogatása, hibaelhárítás. Webes szolgáltatások folyamatos monitorozása, látogatottsági adatok rendelkezésre bocsátása.

A weboldalhoz tartozó domain név lefoglalása, fenntartása és folyamatos üzemeltetése.

A domain névhez tartozó e-mail címek elkészítése és kezelése Webmail szolgáltatás biztosítása.

FTP tárhely szolgáltatás biztosítása a Vállalkozó saját szerverén.

* 1. Ticketing rendszer üzemeltetése:

Megrendelő igényeinek megfelelően hibabejelentő rendszer üzemeltetése az informatikai, valamint üzemeltetési feladatok ellátásra, hibák/igények bejelentésére.

* 1. Egyéb feladatok:

IT szabályzatok ( Informatikai Biztonsági Szabályzat és mellékletei ), mentési és helyreállítási rendek, IT stratégiák frissítése, bevezetése és alkalmazása Felhasználók teljeskörű informatikai rendszereket érintő adminisztrációja, Székhely és a telephelyek közötti biztonságos informatikai kapcsolat biztosítása

Hálózati tűzfalak működtetése és karbantartása szaktanácsadás informatikai fejlesztések kidolgozásához szerverek, számítógépek, informatikai eszközök (kivéve nyomtatók) időszakos karbantartása, tisztítása informatikai eszközök adminisztrálásának, leltározásának, selejtezésének támogatása Az intézmény által használt szakrendszerek (pl.: iktató rendszer, gazdálkodást támogató rendszerek, szociális ellátást támogató rendszerek, egészségügyi ellátást támogató rendszerek) használatában segítségnyújtás a felhasználók számára: Nyomtatók, hálózati nyomtatók beállítása, nyomtatókkal kapcsolatos hálózati, illetve csatlakozási hibák elhárítása.

Használhatatlan gépek, eszközök kiszűrése, majd selejtezéshez szükséges javaslat elkészítése

E-mail fiókok beállítása, levelezéssel kapcsolatos problémák megoldása.

Levelező rendszerek felügyelete

Felhasználói támogatás folyamatos biztosítása

Megrendelő igényei szerint kimutatások készítése az informatikát érintő egyes területekről a Megrendelő 7. kerületében található telephelyeiről.

Térfigyelőkamera üzemeltetés

A feladat magába foglalja a karbantartási, üzemeltetési feladatokat is figyelembevéve a vonatkozó jogszabályokat, belső szabályzatokat továbbá munkanapokon a 24 órán belüli (hétvégén és munkaszüneti napokon 72 órán belüli) hibaelhárítást, valamint a 24 órás adattárolást megrendelő Adatvédelmi és adatbiztonsági szabályzata alapján.

A Feladat folyamatos felvétel rögzítést jelent;

Vállalkozó feladata továbbá a kamerarendszer üzemeltetésére figyelemfelhívó piktogramok és tájékoztatási felületek telepítése, kihelyezése a megrendelő 7. kerületében található telephelyein.

* 1. A Kbt. 142. § (1) bekezdésére is tekintettel a Megrendelő ellenőrzi és dokumentálja azon szerződéses kötelezettségek teljesítését, amelyeket a Közbeszerzési Eljárásban az értékelés során figyelembe vett, valamint minden, a szerződésben foglaltaktól eltérő teljesítést, annak okait és - adott esetben - a szerződésszegéssel kapcsolatos igények érvényesítését.

Ennek keretében Felek rögzítik, hogy Vállalkozó, mint nyertes ajánlattevő az értékelés körében az alábbi szakembereket mutatta be:

- M/2/1 alkalmassági feltétel szerinti szakember rendszerüzemeltetői többlettapasztalata (............. hónap többlettapasztalat került értékelésre)

- M/2/2 alkalmassági feltétel szerinti szakember weboldal fejlesztői többlettapasztalata (............. hónap többlettapasztalat került értékelésre)

* 1. Vállalkozó a jelen szerződés tárgyát képező 7. kerület közigazgatási területén található telephelyeken köteles ellátni.
  2. Megrendelő vállalja, hogy szerződésszerű teljesítés esetén a kikötött vállalkozói díjat megfizeti Vállalkozó részére azzal, hogy Vállalkozó számla kiállítására jogosult a havi részteljesítést követően.
  3. Vállalkozó nyilatkozik, hogy megkapott minden adatot, információt, ami a szerződés teljesítéséhez szükséges, erre tekintettel kijelenti, hogy a szerződés teljesítését, minden további feltétel nélkül a Közbeszerzési Eljárás dokumentumaiban és a jelen szerződésben rögzítettek szerinti tartalommal teljesíteni tudja.
  4. Jelen szerződés a mindkét fél általi aláírást követően 2024. július 1. napján lép hatályba.

1. **A szerződés időtartama, kapcsolattartás**
   1. A szerződést felek határozott időtartamra, 2024. július 1-től 2025. december 31-ig kötik.
   2. A feladat ellátását a Vállalkozó szervezi, azzal, hogy a szerződés II.2.4.) pontjában írt személyi feltételeket mindenkor teljesíteni köteles.
   3. A felek a jelen szerződésben foglalt feladatok minél magasabb színtű megvalósítása érdekében kötelesek folyamatosan együttműködni. A kapcsolattartásra kijelölt személyek:

|  |  |
| --- | --- |
| **Megrendelő részéről** |  |
| cím |  |
| telefonszám |  |
| e-mail cím |  |
| **Vállalkozó részéről** |  |
| cím |  |
| telefonszám |  |
| e-mail cím |  |

1. **Teljesítésigazolás**
   1. Megrendelő a Kbt. 135. § (1) bekezdése szerint köteles a szerződés teljesítésének elismeréséről (teljesítésigazolás) vagy az elismerés megtagadásáról írásban nyilatkozni.
   2. A teljesítésigazolás aláírására Megrendelő részéről jogosult személy:

…………………………….

1. **Ellenérték és a fizetésre vonatkozó rendelkezések**
   1. Felek megállapodnak abban, hogy a jelen szerződésben rögzített szolgáltatások folyamatos, szerződésszerű ellátása esetén a Vállalkozó havi**……………………..,- Ft + ÁFA, azaz ……………………………………. forint + ÁFA átalánydíjra jogosult.**
   2. Az ÁFA a mindenkor hatályos törvények szerint kerül meghatározásra.
   3. Az ellenértéket a Megrendelő magyar forintban fizeti meg, az ellenérték külföldi fizetőeszköz árfolyamához nem köthető. A Megrendelő előleget nem biztosít.
   4. Vállalkozó havonta, a tárgyhónapot követő hónap 10. napjáig egy számla kiállítására jogosult szerződésszerű teljesítést követően, Megrendelő teljesítésigazolása alapján.
   5. A Megrendelő az ellenértéket a jelen szerződésben foglaltaknak megfelelő, Megrendelő teljesítésigazolása alapján, számla ellenében, a számla Megrendelőhöz történő érkezését követő 30 napon belül átutalással fizeti meg Vállalkozó jelen szerződés első oldalán a Felek adatainál megjelölt bankszámlaszámára. Vállalkozó szerződésszerű teljesítése esetén Megrendelő 4.2. pontban megjelölt teljesítésigazolója teljesítésigazolást állít ki, ezt követően kerülhet sor a számla kiállítására és benyújtására. Vállalkozó tudomásul veszi, hogy Megrendelő teljesítésigazolását köteles a számlájához csatolni, anélkül Megrendelő a számlát nem fogadja be és kifizetés sem történik
   6. A kifizetésre a Kbt. 135. § (1) és (6) bekezdéseiben, valamint a Ptk. 6:130. § (1)-(2) bekezdéseiben foglaltakat kell alkalmazni.
   7. Felek rögzítik, hogy az 5.1. pontban foglalt válallkozói átalánydíj tartalmazza a Vállalkozó jelen szerződésből fakadó valamennyi kötelezettségének szerződésszerű teljesítésével felmerülő költségeit, díját, , erre tekintettel Vállalkozó további költség megtérítésére nem tarthat igényt.
   8. Vállalkozó a számláját papír alapon Megrendelő székhelyére (1072 Budapest Nyár u 7.), illetve elektronikus számla kiállítása esetén az Elektronikus Közbeszerzési Rendszer útján vagy a penzugy@bjhuman.hu e-mail címre köteles megküldeni a Kbt. 27./A. §-ában foglaltakra figyelemmel, azaz olyan elektronikus számla nyújtható be, amely megfelel az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának. Megrendelő kijelenti, hogy a számla ettől eltérő címre történő megküldése esetén az ebből eredő fizetési késedelem idejére késedelmi kamat Megrendelővel szemben nem érvényesíthető.
   9. Késedelmes fizetés esetén a Vállalkozó a Ptk. 6:155 § (1) bekezdésben foglaltak szerint késedelmi kamatra jogosult.
   10. Vállalkozó a Kbt. 136. § (1) bekezdésének a) pontja alapján nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.
2. **Kártérítés, kötbér, a szerződés megszüntetése**
   1. Felek rögzítik, hogy Vállalkozó hibás, vagy késedelmes teljesítése esetén helytállni tartozik Megrendelő felé, mellyel összefüggésben a Felek elsősorban a jelen szerződésben rögzített rendelkezéseket alkalmazzák. Felek a jelen szerződésben nem szabályozott kérdések tekintetében a Ptk. és egyéb vonatkozó jogszabályokat rendelik alkalmazni azzal, hogy amennyiben a hibás, vagy késedelmes teljesítés miatt Megrendelőt kár éri, Vállalkozó a Ptk. 6:186 §-6:189. §-a alapján kötbér fizetése mellett kártérítésre is köteles, kivéve ha bizonyítja, hogy azt elháríthatatlan külső ok (vis maior okozta). Ez a kártérítési felelősség magában foglalja mind a Ptk. 6:174. § (2) bekezdés szerinti, a szolgáltatás tárgyában keletkezett károkért való felelősséget, mind a Ptk. 6:143. § (2) bekezdés szerinti olyan károkért való felelősséget, amely a Megrendelő elmaradt vagyoni előnyeként jelentkezett, és amely a szerződésszegés következményeként a szerződés megkötésének időpontjában előrelátható volt.
   2. Vállalkozó késedelmes teljesítése esetén a Megrendelő napi 1% mértékű napi kötbér felszámítására jogosult a késedelembe esés napjától a szerződésszerű teljesítés napjáig. A kötbér alapja a nettó havi átalánydíj. Amennyiben a késedelmi kötbér mértéke eléri vagy meghaladja a maximumot (a nettó havi átalánydíj 20 %-át), akkor Megrendelő a szerződéstől elállhat vagy a szerződés egészét azonnali hatállyal felmondhatja és a 6.4. pont szerinti meghiúsulási kötbérre jogosult. Amennyiben a késedelmi kötbér eléri a maximumát és a Megrendelő a szerződéstől, illetve annak késedelemmel érintett részétől eláll vagy a szerződés egészét, illetve a szerződést a késedelemmel érintett részében azonnali hatállyal felmondja, a Megrendelő a késedelmi kötbér érvényesítése esetén a késedelmi kötbér és a meghiúsulási kötbér különbözetét követelheti, azaz a már érvényesített késedelmi kötbéren felül nem követelhet 20% meghiúsulási kötbért, kizárólag a már érvényesített késedelmi kötbér és a meghiúsulási kötbér különbözetére jogosult.
   3. A Vállalkozó hibásan teljesít, amennyiben a teljesítése nem felel meg a Közbeszerzési Eljárásban, illetve jelen szerződésben előírt műszaki paramétereknek, illetve amennyiben a szolgáltatás teljesítésébe bevont szakemberek tapasztalata nem felel meg Vállalkozó ajánlatában foglalt, illetve értékelésre került egyéb paramétereknek.

Hibás teljesítési kötbér érvényesítése esetén Vállalkozó hibás teljesítése idejére a kijavításig hibás teljesítési kötbér fizetésére köteles, melynek alapja és mértéke a késedelmi kötbérrel egyezik.

* 1. A szerződés – akár részleges - Vállalkozónak felróható meghiúsulása esetén Vállalkozó meghiúsulási kötbért tartozik megfizetni Megrendelőnek. A meghiúsulási kötbér mértéke a teljes 18 hónapra számított vállalkozói díj 20 %-a. A meghiúsulási kötbér érvényesítése a teljesítés követelését kizárja.
  2. Felek rögzítik, hogy Megrendelő egyidejűleg csak egy jogcímen érvényesíthet kötbért Vállalkozóval szemben, azaz több jogcímen kötbért érvényesíteni ugyanazért a szerződésszegésért nem lehet. Felek rögzítik, hogy a Megrendelő által jelen szerződés alapján érvényesíthető kötbér mértéke nem haladhatja meg a jelen szerződés szerinti teljes nettó ellenszolgáltatás 20%-át.
  3. Megrendelő fenntartja a jogát, hogy a kötbért meghaladó kárát a Vállalkozóval szemben érvényesítse. A Vállalkozó kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a Megrendelőnek, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a Megrendelőt mentesíteni minden kárigény követelés alól, amelyek az általa okozott károkkal kapcsolatban merültek fel.
  4. Amennyiben kötbér felszámítására sor kerül, arról Megrendelő ún. kötbérszámlát, vagy számviteli törvény szerinti bizonylatot állít ki, melyet a Vállalkozó köteles 8 napon belül megfizetni. Megrendelő ugyanakkor jogosult az esedékessé váló kötbért az esedékes vállalkozói díjból is visszatartani (beszámítani), amennyiben a Kbt. 135. § (6) bekezdésében írt feltételek fennállnak.

6.9. Megrendelő jelen szerződést a fent rögzített eseteken túlmenően azonnali hatállyal felmondhatja, amennyiben:

* Vállalkozó ellen csőd-, felszámolási vagy végelszámolási eljárás indul, kivéve a csődeljárásról és a felszámolási eljárásról szóló 1991. évi XLIX. törvény 11. § (2) bekezdés h) pontja szerinti esetet;
* Vállalkozó a jelen szerződésből eredő lényeges kötelezettségét megszegi, vagy nem teljesíti.

6.10. Vállalkozó jelen szerződést azonnali hatállyal felmondhatja, amennyiben Megrendelő a jelen szerződésből eredő lényeges kötelezettségét megszegi, vagy nem teljesíti.

6.11. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel,

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

6.12. Megrendelő a Kbt. 143. § (1)-(2) bekezdésében rögzített egyéb esetekben jelen szerződést felmondhatja, illetve meghatározott esetekben köteles felmondani, illetve a szerződéstől elállni.

6.13. Felek rögzítik, hogy a Kbt. 142. § (5) bekezdése hatálya alá tartozó szerződésszegésnek minősül, amennyiben a Megrendelő a 6.2.-6.5. pontban foglalt feltételek alapján, illetve a Kbt. 143. §-a szerinti esetkörökben – Vállalkozónak felróható okból - a szerződéstől eláll, illetve azt azonnali hatállyal felmondja. A Megrendelő egyéb szerződésszegést is súlyos szerződésszegésnek minősíthet, amennyiben az a Kbt. 142. § (5) bekezdés hatálya alá esik.

**VII. Vis maior**

* 1. A Felek nem felelnek azokban az esetekben, ha a késedelmes teljesítés vagy meghiúsulás vis maior eredménye.
  2. A jelen pont értelmezése szempontjából Felek „vis maior”-nak tekintik azokat az eseményeket, amelyek a Feleknek nem felróható módon, érdekkörükön kívül, Felek részéről elháríthatatlanul következnek be, és amelyek Felek szerződésszerű teljesítését igazoltan akadályozzák vagy késleltetik feltéve, hogy ezen körülmények a jelen szerződés aláírását követően jönnek létre és az említett időpontban még nem voltak előre láthatóak, így különösen:
     + - 1. természeti katasztrófák (villámcsapás, földrengés, árvíz, hurrikán stb.);
         2. tűz, robbanás, járvány, karantén korlátozások;
         3. radioaktív sugárzás, sugárszennyeződés;
         4. háború vagy más konfliktusok, megszállás, ellenséges cselekmények, mozgósítás, rekvirálás vagy embargó;
         5. sztrájk, felkelés, forradalom, lázadás, katonai vagy egyéb államcsíny, polgárháború és terrorcselekmények;
         6. zendülés, rendzavarás, zavargások.
  3. Felek rögzítik, hogy amennyiben a fenti események igazoltan nem akadályozzák a Felek elvárható teljesítését, vagy nincsenek közvetlenül kihatással rá, akkor vis maiorra hivatkozással a szerződéses kötelezettségek teljesítése alól mentesülni nem lehet. A vis maiornak tehát közvetlen összefüggésben kell állnia az arra hivatkozó Fél tevékenységével, mely összefüggést az arra hivatkozó Félnek írásban igazolnia szükséges.
  4. Amennyiben vis maior miatt a szerződésben foglalt határidők nem teljesíthetőek, erről Vállalkozó köteles Megrendelőt írásban tájékoztatni és a tájékoztatás alapján Felek kötelesek egyeztetni egymással a szerződés teljesítésének további módjáról. Amennyiben a Megrendelő egyéb irányú írásos utasítást nem ad, a Vállalkozónak tovább kell teljesítenie szerződéses kötelezettségeit, amennyiben az észszerűen lehetséges, és meg kell keresnie minden ésszerű alternatív módot a teljesítésre.
  5. A vis maiorra hivatkozó felet terheli annak bizonyítása, hogy a vis maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.
  6. Amennyiben a vis maior időtartama meghaladja a 15 naptári napot, vagy a szerződés projekt finanszírozása esetén az meghiúsítaná a pályázati elszámolását, a Megrendelőnek jogában áll a szerződés nem teljesített részétől írásban elállni. Ez esetben mindkét Fél maga viseli a vis maior miatt felmerült kárát.

**VIII. A szerződés módosítása**

8.1. A Felek a szerződést a Kbt. 141. §-ában foglaltakra tekintettel módosíthatják.

8.2. Felek rögzítik, hogy nem minősül szerződés módosítás körébe eső változásnak a kijelölt kapcsolattartóikban, a kapcsolattartási adataikban, illetve egyéb, jelen szerződésben rögzített adataikban, esetlegesen a Megrendelő teljesítésigazolásra jogosultjának személyében, illetve a jelen szerződésben rögzítettek szerint a szerződés finanszírozási forrásában részben vagy egészben bekövetkező változás, melyről haladéktalanul, de legkésőbb 5 munkanapon belül írásban köteles a változással érintett fél a másik felet tájékoztatni.

**IX. Közreműködő (alvállalkozó) igénybevétele**

9.1. A Vállalkozó a jelen szerződés szerinti kötelezettség teljesítésére közreműködőt (alvállalkozót) a Kbt. 138. § szerint vehet igénybe.

9.2. Vállalkozó a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen Megrendelőnek valamennyi olyan alvállalkozót bejelenteni (megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni), amely részt vesz a szerződés teljesítésében. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról. Vállalkozó jelen szerződés aláírásával nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

9.3. A Vállalkozó a jogosan igénybe vett közreműködőért (alvállalkozóért) úgy felel, mintha az érintett feladatot maga végezte volna. Közreműködő (alvállalkozó) jogosulatlan igénybevétele esetén pedig felelős minden olyan kárért is, amely anélkül nem következett volna be.

9.4. Válallkozó köteles a Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

**X. A vitás kérdések rendezése**

10.1. A Vállalkozónak és a Megrendelőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében felmerült. Minden ezzel kapcsolatos tényről, akadályozó körülményről a Felek kölcsönösen kötelesek egymást írásban tájékoztatni.

10.2. Ha az érintett Felek az említett közvetlen tárgyalások megkezdésétől számított 30 napon belül nem tudják megoldani a szerződés alapján vagy ezzel összefüggésben keletkezett jogvitájukat, úgy jogvitájuk rendezésére kikötik a Megrendelő székhelye szerint hatáskörrel rendelkező bíróság kizárólagos illetékességét.

**XI. Egyéb rendelkezések**

11.1. Amennyiben a Vállalkozó felhagy a szerződés teljesítéséhez szükséges tevékenységével vagy az engedélyét az arra jogosult felfüggeszti, visszavonja, erről köteles a Megrendelőt haladéktalanul tájékoztatni.

11.2. A szerződés nyelve magyar. A szerződéshez tartozó és a Felek között kicserélendő összes leírás, levelezés és egyéb okmányok magyarul íródnak.

11.3. Az egyik fél által a másik félnek küldött értesítéseket írásban kell megküldeni a szerződésben meghatározott kapcsolattartók útján.

11.4. A Vállalkozó köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. 136. § (1) bekezdés b) pontja szerinti ügyletekről a Megrendelőt haladéktalanul értesíti.

11.5. Amennyiben a szerződés finanszírozása részben vagy egészben projektből történik, a Vállalkozó köteles biztosítani és tűrni, hogy a projekt finanszírozással összefüggésben az ellenőrzésre jogosult szerv ellenőrzési és vizsgálati tevékenységét zavartalanul folytathassa. A Vállalkozó köteles az előzetesen bejelentett helyszíni ellenőrzések alkalmával jelen lenni, a Szerződésben vállalt kötelezettségei teljesítéséhez kapcsolódó iratokat, bizonylatokat, könyveket, nyilvántartásokat az ellenőrzést végző szerv kérésére rendelkezésre bocsátani, az ellenőrzéshez szükséges információk, adatok, tények, körülmények, egyéb feltételek megismerését biztosítani, a szükséges felvilágosítást megadni, valamint az ellenőrző szervvel az ellenőrzés során együttműködni.

11.6. *A külföldi adóilletőségű Vállalkozó a Kbt. 136. § (2) bekezdése alapján köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkü[[1]](#endnote-1)l[[2]](#endnote-2)*

11.7. A jelen szerződésben nem szabályozott kérdésekben a magyar jog szabályai, különösen a Ptk. és a Kbt. rendelkezései az irányadóak.

11.8. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül. Amennyiben az átláthatóság vonatkozásában Vállalkozó valótlan nyilatkozatot tesz, Megrendelő jogosult jelen szerződés azonnali hatályú felmondására, valamint az ebből esetlegesen őt ért hátrányok Vállalkozóra történő hárítására, melyet Vállalkozó kifejezetten tudomásul vesz és átvállal.

11.9. A szerződés aláírásával Vállalkozó tudomásul veszi, hogy a Megrendelő a szerződés megkötéséhez szükséges személyes adatok kezelése során az Európai Parlament és a Tanács (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelete (GDPR), valamint a hatályos magyar adatvédelmi jogi előírások betartásával jár el.

11.10. A jelen szerződés elválaszthatatlan részét képezi – a szerződéshez történő kifejezett csatolásuk nélkül is - a Közbeszerzési Eljárás során keletkezett valamennyi dokumentum, így különösen az eljárást megindító felhívás, dokumentáció, az eljárás során kiadott kiegészítő tájékoztatások, valamint a Vállalkozó ajánlata és az összegezés.

Jelen szerződéshez kifejezetten csatolásra kerülő mellékletek:

1. számú melléklet: Műszaki dokumentáció tartalmú árazatlan költségtábla
2. számú melléklet: Titoktartási adatvédelmi rendelkezések
3. számú melléklet: Nyilatkozat átláthatóságról

A jelen szerződés 3 (három) eredeti példányban készült, amelyből 2 (kettő) példány a Megrendelőt, míg 1

(egy) példány a Vállalkozót illeti meg.

Jelen szerződést a Felek átolvasás és értelmezést követően, mint akaratukkal mindenben egyezőt jóváhagyólag írják alá.

Kelt: Budapest, 2024. ……………………..

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Bischitz Johanna Integrált Humán Szolgáltató Központ**  képv. Farkas Tünde igazgató | **Vállalkozó**  képviseli | |
| *Megrendelő* |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Bischitz Johanna Integrált Humán jogi ellenjegyző**  **Szolgáltató Központ**  Szabó Ildikó  gazdasági vezető, pénzügyi ellenjegyző |
|  |
|  |

1. [↑](#endnote-ref-1)
2. [↑](#endnote-ref-2)